ལོ་སྔོན་མའི་ཟླ་བ་༡༢པ་དང།ཟླ་འདིའི་སྟོད་དུ་ཁམས་སྡེ་དགེ་ས་ཁུལ་འཇོ་མདའ་རྫོང་ཁོངས་ཀྱི་དགོན་པ་ཞིག་གི་སྤྲུལ་སྐུ་བྱང་ཆུབ་དང།གྲྭ་སངས་རྒྱས་རྒྱ་མཚོ།གྲྭ་ཨ་བྷུ་མ་བཅས་སྔ་རྗེས་སུ་རྒྱ་གཞུང་གིས་འཛིན་བཟུང་བྱས་ཡོད་པ་རེད།གྲྭ་སངས་རྒྱས་རྒྱ་མཚོ་དང་སྤྲུལ་སྐུ་བྱང་ཆུབ་གཉིས་ས་གནས་གཞན་ཞིག་ཏུ་སོང་ནས་ཚུར་གྲོང་པ་ཞིག་བརྒྱུད་ཡོང་སྐབས།གྲོང་པ་དེར་རྒྱ་མིའི་ཉེན་རྟོག་པ་འགས་བོད་མི་ཞིག་ལ་ཉེས་རྡུང་གཏོང་བཞིན་ཡོད་པ་མཐོང་སྐབས།ཉེས་རྡུང་མ་གཏོང།གནད་དོན་ག་རེ་བྱུང་བ་རེད་ཅེས་སོགས་བར་འདུམ་བྱས་པར།གནས་སྐབས་ཉེན་རྟོག་པས་གང་ཡང་མ་བྱས་རུང།མར་ཙམ་ལམ་བར་དུ་སླེབས་སྐབས་ཉེན་རྟོག་པ་འགའ་ཞིག་གིས་གྲྭ་སངས་རྒྱས་རྒྱ་མཚོ་འཇུས་ནས་ད་སྐབས་ཆབ་མདོ་ས་ཁུལ་བཙོན་ཁང་དུ་ཡོད་པ་དང།ཕྱི་ཟླ་༡ནང་དུ་སྤྲུལ་སྐུ་བྱང་ཆུབ་ས་གནས་རང་ནས་འཇུས་ཡོད་འདུགདེ་ནས་གྲྭ་ཨ་བྷུ་མ་ལྷ་ས་ནས་འཇུས་ནས་ད་སྐབས་ཁོང་གཉིས་བཙོན་ཁང་གང་དུ་ཡོད་མེད་སོགས་ཀྱི་གནས་ཚུལ་ཤེས་རྟོགས་མེད་པ་རེད་འདུག།